David Laurin Ricken

**David Laurin Ricken** (født 1952)  er en amerikansk prelat og katolsk biskop av Green Bay.

## Liv og virke
### Bakgrunn
David Ricken vokste opp i Kansas og gikk til skole i Dodge City og i småbyen Victoria før han begynte på presteseminar. Han studerte katolsk teologi ved forskjellige amerikanske høyskoler, og til slutt ved KU Leuven i Belgia som alumnus ved American Seminary i Leuven. 
### Prest
Den 12. september 1980 ble han presteviet for bispedømmet Pueblo av biskop Arthur Tafoya. Etter forskjellige sjelesørgeriske oppgaver dro fader Ricken i 1987 til videre studier i Roma. I 1989 tok han lisensiatsgrad i kirkerett ved det pavelige universitet Gregoriana.

Etter hjemkomsten til USA var han ansvarlig for kallsapostolatet og var kansellist i sitt bispedømme. Fra 1996 til 1999 var Ricken atter i Roma, nå som medarbeider i Kleruskongregasjonen.

### Koadjutorbiskop, så biskop, av Cheyenne
Pave Johannes Paul II utnevnte Ricken den 14. desember 1999 til koadjutorbiskop av Cheyenne, og bispeviet ham personlig den 6. januar 2000 i Petersdomen. Medkonsekranter var den senere kardinal Giovanni Battista Re og erkebiskop Marcello Zago, sekretær for Kongregasjonen for folkenes evangelisering.

Med sin forgjenger Joseph Hubert Harts fratreden ble Ricken den 26. september 2001 ny biskop av Cheyenne. 
### Biskop av Green Bay
Den 9. juli 2008 utnevnte pave Benedikt XVI ham til biskop av Green Bay.

Biskop David Laurin Ricken var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024.

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.» 

==Episkopalgenealogi==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]], [[dominikanerordenen|O.P.]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (16235-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Henry Benedict Mary Clement Stuart of York]] (1725-1807) *1758
* [[Pave Leo XII]] (1760-1829) *1794
* Kardinal [[Chiarissimo Falconieri Mellini]] (1794-1859) *1826
* Kardinal [[Camillo di Pietro]] (1806-1884) *1839
* Kardinal [[Mieczyslaw Halka Ledóchowski]] (1822-1902) *1861
* Kardinal [[Jan Puzyna z Kosielsko]] (1842-1911) *1886
* Erkebiskop [[Józef Bilczewski]] (1860-1923) *1901
* Erkebiskop [[Bolesław Twardowski]] (1864-1944) *1919
* Erkebiskop [[Eugeniusz Baziak]] (1890-1962) *1933
* [[Pave Johannes Paul II]] (1920-2005) *1958
* Biskop *David Laurin Ricken'' (1952- ) *2000

## Referanser